open-index/open-wikipedia-markdown huggingface dataset:
Norddalselva

**Norddalselva** kan vise til:

*Norddalselva (Suldal) – ei elv i Suldal kommune i Rogaland
*Norddalselvi (Vaksdal) – ei elv i Vaksdal kommune i Hordaland
*Norddalselva (Modalen) – ei elv i Modalen kommune i Hordaland
*Norddalselva (Høyanger) – ei elv i Høyanger kommune i Sogn og Fjordane
*Norddalselva (Kinn) – ei elv i Kinn kommune i Sogn og Fjordane
*Norddalselva (Åfjord) – ei elv i Åfjord kommune i Sør-Trøndelag
*Norddalselva (Overhalla) – ei elv i Overhalla kommune i Nord-Trøndelag
*Norddalselva (Tysfjord) – ei elv i Tysfjord kommune i Nordland
*Norddalselva (Narvik) – ei elv i Narvik kommune i Nordland
*Norddalselva (Storfjord) – ei elv i Storfjord kommune i Troms
*Norddalselva (Skjervøy) – ei elv i Skjervøy kommune i Troms
Speaker i Representantenes hus i USA

**Speaker i Representantenes hus i USA** (engelsk: *Speaker of the United States House of Representatives* eller *Speaker of the House*) er den ordførende styrer (*speaker*) av Representantenes hus. Embedet ble opprettet i USAs grunnlov av 1789 i artikkel 1, seksjon 2, hvor det heter: «Representantenes hus skal velge deres ordførende styrer og andre embedsmenn» (*The House of Representatives shall choose their Speaker and other Officers*). 

Speaker er den andre i rekken til å overta presidentembedet, etter USAs visepresident og foran  president pro tempore i USAs senat. Speaker har en ledende posisjon i det største politiske partiet og arbeider aktivt for å gjennomføre dette partiets lovgivende agenda. I tillegg til å lede representantenes hus, utfører speaker også administrative og prosedyriske oppgaver, og representerer vedkommendes kongressdistrikt. Speakeren er vanligvis ikke selv ordstyrer i debatter, men gir ansvaret til andre medlemmer av kongressen fra sitt parti.

## Valg
Ny speaker velges ordinært etter et allmennsvalg i begynnelsen av hver kongress. Ifølge den Amerikanske grunnloven skal dette skje middags 3 januar med mindre en annen dato har blitt tidligere lovsatt, nesten alltid som følger av at den 3 faller på en fredag eller en helg. Middags den 3 januar er også da alle tidligere valgte representaters valgperioder opphører.  

Valg av speaker er noe av det første de nylig innvalgte representantene foretar seg ettersom det er speakeren som tar de nylig valgte representantene i ed. Speakeren blir tradisjonelt selv tatt i ed av dekanen av representanenes hus (*Dean of the House of Representatives)*, den lengst sittende representant.    

Nancy Pelosi fra Det demokratiske partiet var speaker fra 3. januar 2019 til 3. januar 2023. Da ny speaker skulle velges 3. januar 2023 fikk ingen av kandidatene det nødvendige flertall (alminnelig flertall). Det republikanske parti, som overtok flertallet i Representantenes hus fra denne datoen, hadde Kevin McCarthy som sin kandidat. Han hadde så stor motstand internt i sitt parti at han ble valgt først etter 15 avstemninger over fire dager. Det var første gang siden 1923 en speaker ikke hadde blitt valgt i første valgomgang. I 1923 ble speakeren valgt etter ni avstemninger. I 1856 tok det to måneder å få valgt speaker.

Den 3. oktober 2023 ble McCarthy avsatt som speaker etter et mistillitsforslag. Det var første gang en speaker ble avsatt. McCarthy uttalte at han ikke ville stille til valg som speaker igjen. Patrick McHenry (Republikaner) fungerte som Speaker *pro tempore* i Representantenes hus til et valg på en ny speaker var fullført. Etter at flere kandidater hadde mislyktes, ble Mike Johnson valgt til speaker 25. oktober 2023.

## Speakers i Representantenes hus i USA

## Referanser


## Eksterne lenker
*
Ferdighet

**ferdighet** er en lært kapasitet til å utføre forhåndsbestemt aktiviteter og arbeid ofte med et ikke ubegrenset innskudd av tid, energi, eller begge deler. Ferdigheter kan ofte deles inn i områdene *generelle* og *spesifikke* ferdigheter. For eksempel innen området arbeid, vil noen generelle ferdigheter omfatte tidsallokering, gruppearbeid og ledelse, selvmotivering og annet, mens område-spesifikke ferdigheter vil være nyttige kun for en bestemt jobb. Ferdigheter krever vanligvis visse miljømessige stimuli og muligheter for å vurdere nivået av ferdigheten som blir utvist og benyttet.

## Referanser


## Eksterne lenker
*
John Graham (diplomat)

**John Graham** (født 1774 i Dumfries i Virginia, død 6. august 1820 i Washington, DC) var en amerikansk politiker og diplomat. John Graham tok avgangseksamen ved Columbia University i 1790, hvoretter han flyttet til Kentucky og tjenestegjorde i Kentucky General Assembly.

Fra 1801 til 1803 tjenestegjorde han som sekretær og chargé d'affaires i USAs legasjon i Spania. Fra 1804 til 1807 var han sekretær i Territory of Orleans.

Graham ledet kontoret i utenriksdepartementet fra 1807 til 1817, og var fungerende utenriksminister fra 4. til 9. mars 1817, ved begynnelsen av president James Monroes regjeringstid.

I 1817 ble han og to andre utnevnt av James Monroe som kommissærer i Sør-Amerikas forente provinser (idag en del av Argentina). Han tjenestegjorde som ambassadør i Rio de Janeiro fra juni 1819 til juni 1820.

Hans bror George Graham var fungerende krigsminister under presidentene James Madison og James Monroe.

## Referanser
Karl Heinrich von Bogatzky

**Karl Heinrich von Bogatzky** (født 7. september 1690 i Jantkawe i Nedre Schlesien, død 15. juni 1774) var en tysk salmedikter. Han var først tjener ved hoffet i Sachsen-Weissenfels, før han begynte å studere juss og teologi i Jena og Universitetet i Halle, men på grunn av helseproblemer gjorde han seg ikke ferdig. Han slo seg så ned i Glancha i Schlesien, hvor han grunnla et barnehjem.

Bogatzkys hovedverk er *Güldenes Schatzkästlein der Kinder Gottes* (En liten, gyllen skattekiste for Guds barn, 1718) og *Übung der Gottseligkeit in allerlei geistlichen Liedern* (Øvelser for gudsvelsignelse i alle former for åndelige sanger. 1750).

I *[[Norsk Salmebok (1985)|Norsk Salmebok]]* er han representert med en salme, i tillegg til at han har skrevet et vers som andreverset i salmen «Jesus, lær meg du å bede» er basert på. Bogatzky skrev tilsammen 411 salmer.

## Referanser


## Eksterne lenker
* Kort biografisk informasjon
James Alexander Hamilton

**James Alexander Hamilton** (født 14. april 1788, død 24. september 1878) var amerikansk politiker, jurist og offiser, og den tredje sønnen til Alexander Hamilton. James Hamilton tok avgangseksamen ved Columbia University, og var offiser under Den britisk-amerikanske krigen.

Fra 4. mars til 27. mars 1829 tjenestegjorde han som utenriksminister under president Andrew Jackson. Etter dette ble han United States Attorney for *Southern District of New York*.

## Referanser
Norddalselva (Storfjord)

**Norddalselva** (nordsamisk:*Nuortaváhjohka*, kvensk:*Nuorttujoki* eller *Nuorttuvakanjoki*) er ei elv i Storfjord kommune i Troms. Den er ei sideelv til Skibotnelva, og er  lang. Elva har utspring fra fjellområdene mellom Skibotndalen og Kitdalen, hvor en rekke små bekker samles i Norddalsvatnan. Den renner derfra i nordøstlig retning og faller bratt ned mot Skibotndalen, hvor den løper sammen med Skibotnelva rundt  sørøst for Skibotn.

Vannføringen i Norddalselva er utnyttet til kraftproduksjon gjennom Skibotn kraftverk, og elva er tørrlagt nedenfor inntaket stort sett hele året.

## Referanser
Yeti Airlines

**Yeti Airlines** er et flyselskap i Nepal. Det opererer et innenlands rutenett til 29 destinasjoner.

## Historie

Yeti Airlines ble etablert  i mai 1998 og fikk sin driftstillatelse 17. august 1998. Det startet flyvninger med to De Havilland Canada DHC-6 Twin Otter.

Yeti Airlines har markedsledelse i Nepals innenriksnett og har mer enn en 60% markedsandel. (januar 2008). Selskapet har det mest omfattende innenlandske rutenett og flyr til praktisk talt alle flyplasser i Nepal. Yeti opererer til de mest avsidesliggende og isolerte bosetninger i Nepal hvor fly er den eneste form for transport.

## Destinasjoner
Yeti Airlines tilbyr ruteflyvninger til følgende destinasjoner. (juni 2010):
* Katmandu (KTM) – Tribhuvan International Airport 
* Bhadrapur (BDP) –
* Bhairahawa (BWA) – 
* Biratnagar (BIR) – 
* Dhangadhi (DHI) –
* Janakpur (JKR) – 
* Nepalgunj (KEP) – 
* Pokhara (PKR) –

Yeti Airlines opererer også i turistsesogen en *Everest Express* hver morgen fra Katmandu til Lukla og de andre av Nepals fjerntliggende destinasjoner i fjellområdene som et tilbud til fjellklatrere en rute som blir betjent med Yetis *Jetstream.

==Flåte==
Yeti Airlines flåte omfattet følgende fly (februar 2010):
*[[BAe Jetstream 41]]
*'Historisk flåte'''

Etter å ha satset på flere typer STOL-fly har selskapet nå en enhetsflåte på syv Jetstream og har faset ut disse flyene:
*4 De Havilland Canada DHC-6 Twin Otter Series 300
*2 Dornier 228
*2 Pilatus PC-6 Porter

## Ulykker og hendelser
*25. mai 2004 havarerte et Twin Otter fraktfly under landing i Lukla. Besetning på tre omkom. 
* 3. juli 2006 havarerte  en annen Twin Otter under landing i Bajura i strerk vind. Betydelige skader. men etter reparasjon satt i drift igjen og havarerte på nytt.
* 21. juni 2006 ble en annen Twin Otter ødelagt under nødlanding i en risåker under innflyvning til Jumla. Alle ombord, seks passasjerer og tre besetning omkom.
* 8, oktober 2008 igjen en Twin Otter ødelagt under landing i Lukla. 16 passasjerer og to av en besetniing på tre besetning omkom. Kapteinen den eneste som overlevde ulykken.
## Referanser

## Eksterne lenker
* 
* Yeti Airlines enhetsflåte
William S. Derrick

**William S. Derrick** (1802–1852) var en amerikansk politiker. Derrick var ledet kontoret i utenriksdepartementet i fire perioder i 1840-årene og 1850-årene. Derrick var  fungerende utenriksminister fra 21. til 23. juni 1843, i president John Tylers regjeringstid.

## Referanser
Kongsberg Skimuseum

**Kongsberg Skimuseum** er en avdeling av Norsk Bergverksmuseum på Kongsberg. Sigmund Ruud tok initiativet og Birger Ruud og Petter Hugsted var pådrivere for museet, som ble bygd på dugnad og åpnet av kong Olav V 13. mai 1987.

Museets samling omfatter ca. 5000 premier, bilder og utklipp, hovedsakelig fra «Kongsbergperioden» i skihopping i årene 1924-1952, som ble gitt i gave av hopperne til Kongsberg kommune. Blant premiene er det 6 OL- og 16-VM-medaljer fra denne perioden, samt snøbrettkjøreren Stine Bruun Kjeldaas' sølvmedalje fra OL i 1998.

Kongsberg skimuseum, representert ved Petter Hugsted og Birger Ruud, ble tildelt Buskerud fylkeskommunes kulturpris i 1988. Museet var involvert i arbeidet med å få laget den skihistoriske filmserien «Skispor fra fortiden», som ble utgitt i 2006.

## Kilder
*Hjemmeside
*Laagendalsposten: Skimuseet er trygt (24. september 2010, besøkt 17. august 2011)
*Kongsberg Turistservice: Norsk Bergverksmuseum (besøkt 17. august 2011)
*Kulturnett.no: Kongsberg Skimuseum, Norsk Bergverksmuseum (besøkt 17. august 2011)
*Buskerud fylkeskommune: Saksframlegg Buskerud fylkeskommunes kulturpris 2009 (27. oktober 2009)
*Laagendalsposten: Unik skihistorie "på boks" (24. oktober 2006, besøkt 17. august 2011)
William Hunter (politiker)

**William Hunter, Jr.** (født 8. november 1805, død 22. juli 1886) var en amerikansk politiker og diplomat fra Rhode Island. Hunter var en fortrolig medarbeider til utenriksminister John M. Clayton fra 1849 til 1850.

Hunter tjenestegjorde som fungerende utenriksminister to ganger, den ene i 1853 og den andre i 1860. Han ledet kontoret i utenriksdepartementet fra 1852 til 1855, var assisterende utenriksminister i 1855 og nestledende assisterende utenriksminister fra 1866 frem til sin død i 1886.

## Referanser
Nils Bolander

**Nils Fredrik Bolander** (født 18. juli 1902 i Västerås, død 7. desember 1959 i Lund) var biskop i Svenska kyrkan og salmedikter. 

## Liv og virke
### Bakgrunn
Nils Bolander var sønn av domorganist Carl Johan Bolander og sønnesønn av Norges og Sveriges konge Karl XV. 

### Prest, biskop
Etter å ha jobbet som kyrkoherde i Engelbrekts församling i Stockholm og som domprost i Lund overtok han i 1958 biskopsstolen i Lunds stift, der han tjenestegjorde fram til sin død året etter.

Bolander var også poet og hymnolog. Han er representert i *[[Norsk Salmebok (1985)|Norsk Salmebok]]* med to salmer og med en i *[[Norsk salmebok 2013]]*.

Han giftet seg 1927 i Sura kirke med Vera Silfverstolpe (de ble skilt i 1932) og i Stora Tuna kirke 1933 med Bengta Ridderstedt.

Bolanders grav er på Norra kyrkogården i Lund.

## Poesi
* *På vakt*
* *Frisk ungdom*
* *Död dag*
* *I yttersta stridslinjen*

## Salmer
* Herren gav och Herren tog
* Tätt intill korset äro alla trygga

## Referanser


## Litteratur
* *Kristen-Nationell lyrik*, utgiven av Sveriges kristliga krigsmannaförbund, Uppsala, 5:e uppl. 1941.
* *Nils Bolander. Nådens budbärare*. Minnesskrift, red. Sven Håkan Ohlsson, SKDB, Stockholm, 1960.
* *Nils Bolander, diktare och predikant*. Sahlberg, Carl-Erik, KM-förlaget,  Malmö, 1994.
Søkelys på arbeidslivet

***Søkelys på arbeidslivet*** (tidligere *Søkelys på arbeidsmarkedet*) er et vitenskapelig tidsskrift som henvender seg til forskere, utredere, saksbehandlere og beslutningstagere innenfor næringsliv, forvaltning og partene i arbeidslivet. 

## Historie

Tidsskriftet utgis i samarbeid mellom Institutt for samfunnsforskning og Universitetsforlaget. Tidsskriftet utkommer tre ganger i året, og formidler forskning om arbeidslivet i Norge og Norden. Hovedtemaene er arbeidsledighet og sysselsetting, arbeidsmarkedspolitikk, lønnsutvikling, arbeidsorganisering og arbeidsmiljø. Vekten ligger på empiriske studier av både kvalitativ og kvantitativ karakter.

*Søkelys på arbeidslivet* eies av Institutt for samfunnsforskning og utgis med støtte fra Arbeids- og sosialdepartementet.

To artikler publisert i *Søkelys på arbeidslivet* har mottatt den nordiske prisen Årets tidsskriftartikkel.

## Referanser


## Eksterne lenker
* ''Søkelys på arbeidslivet''
Agni Air

**Agni Air** var et flyselskap i Nepal som startet med flyvninger i mars 2006.

## Historie
Agni Air startet med flyvninger 16. mars 2006 mellom Katmandu og Lukla og Katmandu – Tumlingtar med en Dornier 228 og den påfølgende dag Katmandu –  Biratnagar.

## Destinasjoner
Luftfartsmyndighetene i Nepal,*Nepal Civil Aviation Authority of Nepal* (CAAN) gav i mars 2006 Agni Air driftstillatelse til å operere ruteflyvninger innen Nepal, samt tillatelse til spesielle flyvninger til avsidesliggende landingsstriper i Himalaya, såkalte *Mountain flights*.
Agni Air tilbyr regelmessige ruteflyvninger mellom:

## Flåte
Agni Airs flåte omfatter følgende fly: (mai 2010) :

*3 Dornier 228
*2 Jetstream41

## Referanser


## Eksterne lenker
*
John Nelson (advokat)

**John Nelson** (født 1. juni 1791 i Frederick i Maryland, død 18. januar 1860 i Baltimore i Maryland) var amerikansk jurist, diplomat og politiker. Nelson var justisminister fra 1843 til 1845 under president John Tyler.

Nelson var sønn av politikeren Roger Nelson. Han tok avgangseksamen ved College of William and Mary i 1811 og ble medlem av advokatforeningen i 1813, da han startet en praksis i Frederick i Maryland. Han hadde flere ledende lokale verv, før han ble innvalgt i Representantenes hus fra Marylands fjerde kongressdistrikt. Der var han innvalgt i en periode, fra 4. mars 1821 til 3. mars 1823, og tok ikke gjenvalg.

Nelson mottok en A.M. fra Princeton University i 1825. I 1831 ble han utnevnt til chargé d'affaires i kongedømmet De to sicilier, og denne stillingen besatt han fra 1831 til 1832.

Under president John Tyler ble han utnevnt til justisminister den 1. juli 1843, og han satt i dette embedet frem til slutten av Tyler-administrasjonens regjeringstid den 4. mars 1845. Han var også fungerende utenriksminister fra 29. februar til 31. mars 1844 etter det plutselige dødsfallet til den tidligere utenriksministeren Abel P. Upshur.

## Referanser


## Eksterne lenker
*
David Newsom

**David D. Newsom** (1918–2008) var en amerikansk politiker og diplomat. Newsom var *Assistant Secretary of State for African Affairs* i USA fra 1969 til 1974. Han var også USAs ambassadør på Filippinene fra 1977 til 1978.

Under president Jimmy Carter var han i mai 1980  to ganger fungerende utenriksminister i USA.

Newsom var forfatter av seks bøker og en regelmessig spaltist i *The Christian Science Monitor*, hvor han bidro med mer enn 400 artikler fra 1981 til 2005.

## Referanser
EM i friidrett 1946 – Tikamp menn

**Tikamp menn** var en øvelse ved EM i friidrett 1946 som ble arrangert i Oslo, Norge på Bislett 23. og 24. august 1946. 

## Resultater
23./24. august

## Referanser


## Eksterne lenker
* Resultater
Olof Sundby

**Olof Sundby** (født i Karlskoga 6. desember 1917, død i Lund 6. desember 1996) var en svensk prest og erkebiskop.

Han ble viet til prest i Karlstad 1943 og var deretter stiftsadjunkt og forstander for Dömle stiftsgård. Han var sogneprest i Lunds Sankt Peters klosters og Norra Nöbbelövs menigheter 1960–70. Samtidig var han lærer ved den praktiske presteutdanningen i Lund. Han var biskop i Växjö stift 1970–72 og erkebiskop i Uppsala stift 1972–83. 

Han var aktiv i økumenisk arbeid og var blant annet leder av Svenska ekumeniska nämnden 1972-83 og president i Kirkenes Verdensråd 1975–83. I Sverige var han initiativtager til det kristne Liv och Fred-institutet i Uppsala. Han ble i 1959 teologie doktor på en avhandling med tittelen *Luthersk äktenskapsuppfattning. En studie i den kyrkliga äktenskapsdebatten i Sverige efter 1900* og ble dosent i teologisk etikk ved Lunds universitet samme år. Han ble teologisk æresdoktor ved universitetet i București 1977.

Det var Olof Sundby som forrettet under Bryllupet mellom Carl XVI Gustaf og Silvia Sommerlath den 19. juni 1976. 

Sundby er begravet på Klosterkirkgården i Lund.

## Bibliografi
* *Luthersk äktenskapsuppfattning                                                                    : en studie i den   kyrkliga äktenskapsdebatten i Sverige efter 1900.* – Lund  1959
* *Tradition och förnyelse                                                                    : herdabrev till Växjö stift* Lund 1970

## Referanser


## Kilder
* Biografi i Svensk Biografisk Lexikon
Vaulen (gård)

**Vaulen** er en fraflyttet gård uten veiforbindelse i Surnadal kommune på Indre Nordmøre. Gården var eid av briten James Lawrence Chaworth-Musters fram til han døde i 1948. Ornitologen, eventyreren og krigshelten Musters var en av initiativtagerne bak Kompani Linge. På Vaulen brukte han mye tid på å studere dyre- og fugleliv. Den ivrige smågnagerforskeren betalte bygdefolket for døde mus som han kunne arbeide med.

Musters overtok gården etter foreldrene i 1930. John Patrich Chaworth Musters var en rik engelsk lakselord som kom til Norge på 1880-tallet, først til Lærdal i Sogn og senere til Surnadal, hvor han først fisket laks på gården Harang. Ifølge Hans Hyldbakk kom Patrick til Surnadal første gang for å fiske laks og bygde et stort bolighus på Årnes ved Surnadalsfjorden.[2][3] Faren kjøpte eiendommen Vaulen i 1896 og bygde store hus på gården.[4][1]

 Surnadal kommune kjøpte Vaulen av Musters-slekta i 1978. 

Gården ligger i Nordmarka mellom Krokvatnet og Solåsvatnet. Man kan kjøre Vestre Nordmarksveg (bomvei) fram til en oppmerket sti. Turen herfra til gården tar rundt en time. 

Det var drift her i tidligere tider. Gården lå under Mo sogn, som tilhørte kongen. På slutten av 1600-tallet gikk eiendomsretten over til private. Etter 1723 er det ikke registrert fastboende på gården. Under andre verdenskrig skal det imidlertid ha bodd folk på gården.  

Mellom 2002 og 2004 restaurerte Surnadal kommune Vaulen etter stor dugnadsinnsats. Den leies i dag ut til skoleklasser, firma, foreninger og andre interesserte. 

Hovedhuset som står her i dag har to etasjer og har 6 soverom og 20 sengeplasser, samt 10 ekstra madrasser. Første etasje har stue/oppholdsrom, spiserom/kjøkken og dusj/vaskerom med varmt vann.

## Referanser


## Eksterne lenker
* Leie av Vaulen
* Markagarden Vaulen, Surnadal kommune
* Film om Vaulen
* Vandrefestival til Vaulen, Trollheimsporten
* Litt mer om Musters, Utsira kommune
Valdemarsmuren

**Valdemarsmuren** i den tyske delstaten Schleswig-Holstein, inngikk som en del av det tidligere danske forsvarsverket Danevirke. Det er Nord-Europas største profane byggverk i teglstein, og i tillegg ett av de første. Muren er en del av Hauptwall (dansk: Hovedvolden) går 4 kilometer i vestlig retning. En strekning på 80 meter er avdekket og viser teglsteinen. Det øvrige er dekket av jordvoll.

Det var kong Valdemar den store som befestet deler av Danevirkes hovedvoll i siste halvdel av 1100-tallet, med en cirka 7 meter høy mur av munkesten. Muren var lagt i mørtel på et kampestensfundament, avstivet og kledd med tegl.

Valdemarsmuren regnes for den siste store forsterkning av Danevirke. Senere ble det bygget en borg, Thyraborg, som muligens var en garnison for Danevirkes forsvarere.

Valdemarsmuren ble i 2018 oppført på UNESCOs liste over verdens kulturarv, som del av arkeologisk grenseområde Hedeby og Danevirke.

Fil:Valdemarsmur.JPG|Valdemarsmuren ca. 1160/1180
Fil:Waldemarsmauer msu2017-1272.jpg|Valdemarsmuren, avdekket slik at teglsteinen vises.


## Referanser


## Eksterne lenker
* Valdemarsmuren hos Grænseforeningen med bilder
Frem fra Glemselen kap. 15

***Frem fra Glemselen kap. 15*** er det femtende albumet i plateserien Frem fra Glemselen med Rita Engebretsen og Helge Borglund. Den ble utgitt høsten 1985 på Continental Consult, og ble en av deres største salgssuksesser. NRK laget et TV-program på bakgrunn av denne platen, og dermed solgte den fort til gull. Fra *[[Frem fra Glemselen kap. 14]]* som besto av nyere viser, gikk man denne gangen tilbake til det som var mer kjent og kjært stoff. Her finnes visa om «Oleana», Lapp-Lisas «Barnetro», samt en rekke slagere fra 1940-1950-tallet som «Okinawa», «Piken i dalen» og «Mor, kjære mor». Denne platen ble utgitt på eget selskap med Per Johan Skjærstad og Helge Borglund som produsenter, men rettigheten til platen ble senere kjøpt opp av Universal, som i dag eier hele katalogen på «Frem fra Glemselen».

## Sporliste
#«Oleana» (Trad/Ditmar Meidell) sunget av Rita Engebretsen & Helge Borglund
#«Piken i dalen» (Lennart Kjellgren/Rune Edwin Gnestadius), sunget av Helge Borglund
#«Mor, kjære mor» (Haakon Tveten/Juul Hansen), sunget av Rita Engebretsen
#«Barnetro»  (Trad/Ejnar Westling), sunget av Rita Engebretsen & Helge Borglund
#«Mitt paradis» (Guttorm Frølich/Juul Hansen), sunget av Helge Borglund
#«Et sjømanns brud» (Arne Svendsen), sunget av Helge Borglund
#«Lille Viggo» (Trad/H. C. Andersen), sunget av Helge Borglund
#«Okinawa» (Master/Edgar Johansen), sunget av Rita Engebretsen
#«De tusen sjøers land» (Kolbjørn Svendsen), sunget av Rita Engebretsen
#«Hawaiipiken» (Ukjent), sunget av Helge Borglund
#«Vildandens sang» (Ukjent), sunget av Rita Engebretsen

## Medvirkende
*Idé og opplegg: Per Johan Skjærstad
*Arrangør og orkesterleder: Jørn Kolsrud
*Produsent: Jørn Kolsrud
*Co-produsent: Per Johan Skjærstad og Helge Borglund
*Lydtekniker: Fred Dalbakk
*Flygel, el.piano, trekkspill, synth: Jørn Kolsrud
*El.gitar, akk.gitar, saxofon: Fred Dalbakk
*Steelgitar: Oddbjørn Sjøli
*Bass: Ole Marius Melhuus
*Trommer: Morten Nyhus
*Kor: Inger Lise Brodal, Anne Marie Børud, Arnold Børud
*Foto: Olav Hansen
*Frisør: Lindemark Dame og Herrefrisør, Hamar
*Coverdesign: Reklamekontakt A/S
*Innspilt i Studio 19, Hamar, august 1985

## Utgivelser
* 1985 LP/MC Continental Consult A/S CCLP 10008
* 2005 CD Nidelven Grammofon/Universal NCD 0507

## Eksterne lenker
*
Piken i dalen

«**Piken i dalen**» er opprinnelig en svensk slagermelodi skrevet av Lennart Kjellgren, med norsk tekst av Rune Edwin Gnestadius. Visen er en kjærlighetssang om en som kommer hjem til sin barndomsdal, og gifter seg med piken som «alltid» har ventet på ham. I den svenske versjonen «Flickan i dalen» er imidlertid piken død når mannen vender hjem.

Melodien er en skillingsvisemelodi som også synges til sangen «Fingal».

### Innspillinger
Det er laget flere plateinnspillinger av «**Piken i dalen**».

I 1958 sang Gunnar Engedahl og Erling Stordahl den inn på plate, og det samme gjorde Helge Borglund på *[[Frem fra Glemselen kap.15]]*. 

The Quivers hadde suksess med den i 1962, da i instrumentalversjon.

Dansebandet Mimix hadde den med på CD-en California Blue (men kreditert S. Lange / R. Edwin).
Tramplin Aist

**Tramplin Aist** (russisk: *Трамплин Аист*, norsk: *Hoppbakken Stork*) er et skihoppanlegg ved byen Nizjnij Tagil i Russland. Anlegget ligger på Dolgojfjellet, ca. 10 kilometer fra Nizjnij Tagil, og har fire hoppbakker med størrelse K120 (HS134, K90 (HS100), K60 og K40. Det var trenings- og reservearena i forbindelse med OL i Sotsji i 2014. Anlegget hadde renn i Sommer Grand Prix i september 2013 og i verdenscupen i desember 2014. Det skal også bygges langrennsstadion i tilknytning til hoppanlegget.

Den første hoppbakken i området ble bygd i 1953. Hoppanlegget ble bygd ut på 1970-tallet, og hadde før den siste ombyggingen fem hoppbakker med størrelse K110, K90, K40, K20 og K10. Dårlig økonomi gjorde at anlegget ikke ble vedlikeholdt i tilstrekkelig grad, og siden 1990-tallet forfalt det gradvis. Før siste ombygging hadde Ilja Rosljakov bakkerekorden i begge de to største bakkene, henholdsvis 129 meter (satt 9. mars 2002) og 107 meter (satt 1. mars 2008).

Ombygging til et moderne hoppanlegg startet i 2009, og anlegget var planlagt å stå ferdig høsten 2011. Nettavisa Novyj Region meldte i juli 2010 at ombyggingen av anlegget var plaget av økonomiske problemer, og at det var usikkert om ombyggingen vil bli ferdig til planlagt tid. Ifølge Skisprungschanzen-Archiv ville anlegget være ferdigstilt tidligst ved utgangen av 2011. Anlegget kunne først gjenåpnes 26. desember 2012.

Bakkerekorden i storbakken etter siste ombygging er 141 meter, satt av norske Johann André Forfang i verdenscupen 2. desember 2017.

## Verdenscuprenn

## Kilder
*Skisprungschanzen-Archiv: Nizhniy Tagil (besøkt 14. juli 2013)
*Zakonodatelioe Sobranie Sverdlovskoj oblast: Deputat Palaty Predstavitelej Aleksej Tsjekanov uveren, tsjto tsjerez dva goda etap kubka mira po pryzjkam s tramplina projdet na gore Dolgoj (25. juli 2010, russisk)
*Flying Skier: Nizjnij Tagil (russisk)
*Oblastiaja Gazeta: Trampliniy s vidom na Sotsji  (17. november 2009, russisk)
*Ski.ru: Na rekonstruktsiju tramplinov dlja spyzjkov na lyzjakh i obnovlenie infrastruktury nizjnetagilskogo sportkompleksa «Aist» potratjat 1,6 mlrd. rublej (16. januar 2009, russisk)
Mitt paradis

«**Mitt paradis**» er en slagermelodi fra 1940-tallet, med tekst av Juul Hansen og melodi av Guttorm Frølich. Den beskriver lengselen til solen og varmen på en sydhavsøy. Det var populært med «Hawaii-melodier» utover 1930-1950 tallet, og denne var mye brukt. En nyere innspilling er av Helge Borglund på *[[Frem fra Glemselen kap.15]]*.
Mor, kjære mor

«**Mor, kjære mor**» er en norsk vise, skrevet i 1941 av Juul Hansen med melodi av Haakon Tveten under psevdonymet H. Conn. 

Den er sunget inn på en rekke plater, blant annet av Ivar Ruste m/Akres kvintett (innspilt i Oslo i juni 1941 og utgitt på 78-platen Columbia GN&nbsp;811) samt Odd Tom Risdal og Walter Erikssons orkester, De Syngende Husmødre på platen *[[Den ros du ga meg]]* og av Rita Engebretsen på *[[Frem fra Glemselen kap.15]]*. 

Sangen ble nesten skrevet i sørgmodig «skillingsvisestil». En mann kommer hjem etter mange år borte, og finner bare en glemt og gammel grav når han skal oppsøke sin mor. Han synger en takk til henne, mens han legger ned blomster på hennes siste hvilested. Sangen har vært, og er enormt populær i Norge.
En sjømanns brud

**«En sjømanns brud»** er en vise fra 1951. Den er skrevet av Arne Svendsen med melodi av Kolbjørn Svendsen. 

Visa er en hyllest til kvinner, båt og sjølivet. Den finnes i en rekke plateinnspillinger, blant annet med Jens Book Jenssen, og med Helge Borglund på *[[Frem fra Glemselen kap.15]]*. Visa regnes som en av de mindre kjente visene til Arne Svendsen. Sangen har likevel vært mye brukt i NRKs radioprogrammer Ønskekonserten og Lirekassen.

Første verselinje lyder: *«En sjømanns brud, kan lignes med en yacht, på første reis så feiendes og flott...»*

## Kilder
*Sangene i våre hjerter, Elin Prøysen, Damm 2007
De tusen sjøers land

«**De tusen sjøers land**» er tittelen på en vise fra 1940. Tekst og melodi er av Kolbjørn Svendsen. Melodien er en tango. 

## Tekst
Teksten til sangen lyder slik:1. Når dagen gryr, jeg ber for deg o LailaDa går min tanke til de tusen sjøers landEt eventyr ble livet ei for LailaSom dine fjelle’ står din saga sterk og sann2. De store vidder er din egen drømmeverdenDer går din ferden under midtnattsolens bragdNår dagen gryr, jeg ber for deg o LailaDa går min tanke til de tusen sjøers land3. De store vidder er din egen drømmeverdenDer går din ferden under midtnattsolens bragdNår dagen gryr, jeg ber for deg o LailaDa går min tanke til de tusen sjøers land

## Innspillinger
*Trekkspillkameratene med sang Magnus Samuelsen. Innspilt i Oslo i februar 1940. Utgitt på 78-platen His Master's Voice A.L.&nbsp;2712.
*Reidar Andresen med Telefunken Danseorkester. Innspilt i Oslo 3. april 1940. Utgitt på 78-platen Telefunken T-8265.
*Bjørg og Per Gunnar. Utgitt på singlen Manu MA-21.
*Ray Adams. Svenskspråklig versjon, «De tusen sjöars land». Utgitt på singlen Manu MA-26. Den oppnådde stor suksess i Europa og også i USA. 
*Rita Engebretsen. Utgitt på LP-platen *[[Frem fra Glemselen kap.15]]*. 
*De Syngende Husmødre. Utgitt på LP-platen *[[De tusen sjøers land (album)|De tusen sjøers land]]*.

## Referanser
Hawaiipiken

«**Hawaiipiken**» er en slagermelodi fra 1930-tallet, sunget av Jens Book-Jenssen. Plate-etiketten røper ingen tekstforfatter, men sangen omhandler kjærlighet til en pike på Hawaii, sunget av en sjømann. På 1930-1950-tallet var det veldig populært med såkalt «Hawaii-musikk». Denne sangen er også spilt inn på platen *[[Frem fra Glemselen kap.15]]* med Helge Borglund.
Max Baldry

**Maxim Alexander Baldry** (født 5. januar 1996) er en engelsk skuespiller. mest kjent for rollen som Stephan i filmen Mr. Beans ferie. Han vokste opp i Moskva og Warszawa og snakker russisk flytende, men foreldrene, som bodde i Russland og i Polen på grunn av farens jobb, flyttet tilbake til Storbritannia i 2003.

## Referanser


## Eksterne lenker
*
Lille Viggo

«**Lille Viggo**» er en skillingsvise fra 1800-tallet, skrevet av H.C. Andersen. Han har skrevet flere skillingsviser som er kjent i Norge, blant annet «Moder, jeg er trett» og «Ved moderens båre». «Lille Viggo» er spilt inn på platen *[[Frem fra Glemselen kap.15]]* med Helge Borglund.

## Teksten
#Lille Viggo skal vi ride ranke, sett deg på mitt kne du vesle dreng,barn jeg er med deg i sinn og tanke, vi vil leke til du må i seng.
#Si meg så hvor stor du er du søte, og hvor hånden din er butt og rund,smilet sitter i de kinner røre, og hvor søt er dog den lille munn.
#Tenk på meg som trofast mange ganger gynget deg på armen opp og ned,verden glemmer meg og mine sanger, mon du glemme vil min kjærlighet.
#Tenk på meg som eldre for deg synger når jeg skal til ro den siste gang,og når jorden på min kiste tynger syng meg da den siste vuggesang.
Vordingborg slottsruin

**Vordingborg slottsruin** er restene av den middelalderske kongeborgen **Vordingborg slott**. Ruinen ligger i Vordingborg på Syd–Sjælland i Danmark. Selve Gåsetårnet ble fredet i 1950.

Vordingborg slott ble grunnlagt av kong Valdemar den store rundt år 1160. Men allerede før dette har det på stedet ligget en stormannsgård. Nyere arkeologiske utgravinger har funnet en del av en kirkegård fra begynnelsen av 1100–tallet. Dengang var det vanlig at kirkene ble bygget i forbindelse med stormannsgårdene og det var sannsynligvis også tilfellet i Vordingborg. 

Man har begrenset kunnskap om kong Valdemars borganlegg. Arkeologiske undersøkelser har vist at det var en ringvoll med en omkransende vollgrav. Selve borgplassen har vært 30 x 40 meter. Det er ikke funnet spor etter faste bygninger fra den eldste borgen. 

Vordingborg ble sentrum for den ekspansive utenrikspolitikken som kong Valdemar og erkebiskop Absalon førte på den sydlige delen av Østersjøkysten. Kongen oppholdt seg gjerne på Vordingborg slott når flåten samlet seg i Grønsund, i Fanefjord eller i viken nedenfor Vordingborg før et tokt. Kulminasjonen ble Arkonas fall og erobringen av Rügen i 1169. Og det var på Vordingborg slott at kongen døde i 1182.

## Borgen fornyes
Valdemar den stores Vordingborg ble endret allerede i neste generasjon. Om arbeidet ble startet under Knut VI av Danmark eller Valdemar Seier vet man ikke, men begge konger benyttet ofte Vordingborg til residens og base for hær og flåte. Byggearbeidene menes å ha blitt foretatt fra ca. år 1200. 

Rett nord for borgen ble det bygget en kirke i teglsten, Skt. Andreaskirken. Den gamle randvollen ble sløyfet til fordel for en ringmur oppført av munkesten. Jorden fra randvollen ble benyttet til å heve nivået på borgplassen innenfor muren. 

Langs den sydlige ringmuren ble det på omtrent samme tid oppført et 30 meter langt stenhus. Det er mulig at dette var kongens bolig. 

I århundret etter kong Valdemar Seier ble borgen utvidet flere ganger.

## Valdemar Atterdags Vordingborg
Kong Valdemar Atterdag var fra sin overtakelse av tronen langt fra herre over hele Danmark. Store dele av riket var pantsatt til grever i Holsten. Kongen brukte de første årene av sin regjeringstid til å betale de forskjellige panthavere. Vordingborg ble innløst i 1346 for de pengene som Valdemar mottok for at korsridderne Den tyske orden overtok Estland. 

## Referanser


## Eksterne lenker
*  Valdemar den Stores Vordingborg
*  Danmarkshistorien.dk om Vordingborg
William F. Wharton

**William F. Wharton** var en amerikansk politiker. Under president Benjamin Harrison var Wharton to ganger fungerende utenriksminister i USA, første gang fra 4. juni til 29. juni 1892, og andre gang fra 24. februar til 6. mars 1893.

## Referanser
Super Trouper

***Super Trouper*** er ABBAs syvende musikkalbum for plateselskapet Polar Records. 

Albumet var det sjette i rekken av nummer en-album i England, og ble utgitt den 3. november 1980 og ble det mest solgte albumet dette året. Med albumet vendte gruppen, musikalsk, tilbake til popmusikk, istedenfor å fortsette med disco som hadde preget det tidligere albumet *[[Voulez-Vous]]*.

## Mottakelse
Albumet nådde førsteplass i åtte land, blant andre England, Norge og Sverige. Albumet nådde #17 i USA, godt hjulpet av hiten *The Winner Takes It All* som var den første singel fra albumet. *Super Trouper* var den andre singel, og siste låten fra gruppen som toppet den engelske salgslisten, og i Tyskland. De siste to europeiske singlene *Lay All Your Love On Me* og *Happy New Year* solgte bra, og lå i de fleste topp – 10 listene rundt omkring, mens singlene *On And On And On* og *Andante Andante* ble sluppet i henholdsvis Japan og Sør-Amerika.

Samme året spilte gruppen inn et album for Sør-Amerika, kalt *Gracias Por La Música* som toppet listene i de spansktalende landene.

## Sporliste
Alle sanger skrevet og komponert av Benny Andersson og Björn Ulvaeus.
;Side A
# «Super Trouper» – 4:11
# «The Winner Takes It All» – 4:55
# «On and On and On» – 3:40
# «Andante, Andante» – 4:39
# «Me and I» – 4:54

;Side B
# «Happy New Year» – 4:23
# «Our Last Summer» – 4:19
# «The Piper» – 3:26
# «Lay All Your Love on Me» – 4:33
# «The Way Old Friends Do» (Live) – 2:53

## Singler
* Juli 1980: *The Winner Takes It All* (#8 USA, #1 England, Belgia, Irland, Nederland & Sør – Afrika, #2 Sweden #3 Norge, Østerrike, Sveits )
* November 1980: *Super Trouper* (#1 England, Belgia, Tyskland, Nederland, Irland, #2 Norge, #3 Sverige og Østerrike)
* November 1980: *Happy New Year* (#11 Norge)
* Desember 1980: *On and On and On* (Japan)
* 1981: *Andante Andante*   (1981) (Sør – Amerika \ Sør – Afrika)
* Juli 1981: *Lay All Your Love on Me*  (#7 England)

## Eksterne lenker
*
Vaulen (andre betydninger)

**Vaulen** kan være:

* Vaulen, et delområde i Hillevåg og Hinna bydeler i Stavanger kommune i Rogaland
* Vaulen (gård), en gård i Surnadal kommune
Michael Marullus

**Michael Tarchaniota Marullus** (gresk: Marules (Μαρούλης); født ca. 1458 i Konstantinopel, død 10. april 1500 i Volterra) var en humanistisk akademiker, latinsk dikter og soldat av gresk herkomst.

## Referanser


## Eksterne lenker
*
Verdens største idiot (vise)

«**Verdens største idiot**» også kalt «**Tulla**» eller «**På en bondegård i Lunde**», er en norsk vise fra omkring 1920.

Visa forteller om en reisende som kom til en bondegård i Lunde og spurte om han kunne få losji for natten. Bonden svarte at han kunne enten sove i bryggerhuset, men det var ikke særlig hyggelig, eller i bestestua, men der skulle også Tulla sove. Den reisende betakket seg for å sove i samme rom som et spedbarn og valgte bryggerhuset. Om morgenen kom en vakker pike med kaffe til ham. Hun kalte seg Tulla, og da hun spurte hvem han var, svarte han «Verdens største idiot».

## Opphav
«Verdens største idiot», «Tulla» eller «På en bondegård i Lunde», som visa også kalles, er skrevet til en populær og mye brukt melodi. Arne Svendsen oppgir i *20 viser * at melodien er hentet fra «Kanskje er det liv i ham endnu». Dette er refrenget til Vilhelm Dybwads vise «Manden som hengte sig paa Ekeberg», som fremdeles blir sunget til samme melodi. Komponisten er ukjent. Den norske teksten, «Verdens største idiot», skal ha blitt forfattet av Arne Svendsen til en revy på Chat Noir i tiden omkring 1920, og han fikk selv publisert teksten i 1923, sammen med et dusin andre viser. Senere har «Verdens største idiot» fått plass i *Den store blå viseboka*. og i «Frem fra glemselen», en serie LP-plater som ble solgt i store opplag på 1970-tallet.

## Referanser
Bjåen

**Bjåen** er ei grend nord i Bykle kommune i Agder nær grensen til Telemark. Bygda ligger langs riksvei 9, og er trolig mest kjent for Bjåen turisthytte.

## Referanser
Weimarklassisismen

**Weimarklassisismen** (tysk: *Weimarer Klassik*) betegner en litterær bevegelse i Tyskland, nærmere bestemt Weimar og Jena i overgangen mellom 1700 og 1800-tallet. 

Weimarklassisismen i vid forstand betegner den litterære produksjon til «De fire stjerner fra Weimar» Christoph Martin Wieland, Johann Wolfgang Goethe, Johann Gottfried Herder og Friedrich Schiller. Ofte blir begrepet begrenset til å gjelde Schillers og Goethes samvirke fra 1794 til 1805. Weimarklassisismen varte til omkring Schillers død i 1805. 

Innholdsmessig dreide weimarklassisismen seg om å etablere en ny humanisme. Dette skulle skje på grunnlag av romantikkens, klassisismens og opplysningstidens ideer.

## Litteratur
* Karl August Böttiger: *Literarische Zustände und Zeitgenossen. Begegnungen und Gespräche im klassischen Weimar.* Hg. von Klaus Gerlach und René Sternke, Aufbau-Verlag, Berlin 1998, ISBN 3-351-02829-6.
* Andreas Beyer: *Die Kunst des Klassizismus und der Romantik.* Beck'sche Reihe, C.H. Beck, München 2011, ISBN 978-3-406-60762-2.
* Heinrich Pleticha (Hg.): *Das klassische Weimar – Texte und Zeugnisse.* Lizenzausgabe für den Komet Verlag Köln vom Deutschen Taschenbuch Verlag, 1983, ISBN 3-89836-517-4.
* Carl Wilhelm Heinrich Freiherr von Lyncker: *Ich diente am Weimarer Hof. Aufzeichnungen aus der Goethezeit.* Hg. Jürgen Lauchner, Böhlau, Köln-Weimar-Wien 1997, ISBN 3-412-05297-3.
* Hubert Erzmann, Rainer Wagner: *Weimar von unten betrachtet. Bruchstücke einer Chronik zwischen 1806 und 1835.* Aufgezeichnet von Franz David Gesky, Glaux, Jena 1997, ISBN 3-931743-15-2.
* Michael Titzmann: *Vom „Sturm und Drang“ zur „Klassik“. „Grenzen der Menschheit“ und „Das Göttliche“ – Lyrik als Schnittpunkt der Diskurse.* In: *Schiller-Jahrbuch.* Jg. 42, 1998, S. 42–63.
* Volker C. Dörr: *Weimarer Klassik.* UTB Literaturwissenschaft elementar, Band 2926, Fink, Paderborn 2007, ISBN 978-3-8252-2926-9.
* Norbert Oellers, Robert Steegers: *Weimar. Literatur und Leben zur Zeit Goethes.* 2. verb. Auflage. Philipp Reclam jun., Stuttgart 2009 (*Reclam Taschenbuch*; 20182) ISBN 978-3-15-020182-4.
Dai Greene

**David «Dai» Greene** (født 1986) er en walisisk hekkeløper som har spesialisert seg på 400 meter hekk, og som konkurrerer internasjonalt for Wales og Storbritannia. I Storbritannia er det kun Kriss Akabusi som har løpt raskere enn Greene på 400 meter hekk, og som dermed innehar den britiske rekorden.

## Karriere
Som gutt spilte Greene fotball for Swansea City AFC fram til han var 16 år gammel. Han var imidlertid talentfull innen friidrett, og han vant blant annet det walisiske U13-mesterskapet på 75 meter hekk. 

Som junior fikk han sitt gjennombrudd i 2005, da han deltok i Junior-EM i friidrett. Han fikk sølvmedalje, med tiden 51,14, som også var ny personlig rekord. Året etter deltok han i sin første internasjonale turnering som senior i EM i friidrett 2006. Han løp på 50,66, men kvalifiserte seg ikke til finalen. Han fortsatte sine gode resultater som junior, og i U23-EM i friidrett i 2007 vant han gullmedalje med tiden 49,58, igjen ny personlig rekord. Til tross for en ankelskade som satte han ut av trening seks uker tidligere i sesongen vant han løpet, hårfint foran franskmannen Fadil Bellaabouss. 

I 2008 fikk han ingen internasjonale plasseringer. Han deltok i kvalifiseringen til OL, der han kom på tredjeplass, men kvalifiserte seg ikke til OL.

I 2009 ble Greenes virkelige gjennombruddsår som senior. Han fikk sølvmedalje i VM i Berlin, etter å ha vunnet sitt innledende heat med tiden 48,76, deretter greide han ny personlig rekord på 48,27 i semifinalen, der han kun ble slått av Bershawn Jackson. Finalen ble jevn, med bare 0,6 sekunder til andreplassen, som gikk til Javier Culson, og syvendeplassen, som gikk til David Greene. 

I EM i friidrett 2010 i Barcelona vant han gullmedalje med tiden 48,12. 

## Personlige rekorder

## Referanser


## Eksterne lenker
* 
* Team Bath – ''Andy Turner''
Hora (film)

***Hora*** er en norsk spillefilm i rape/revenge (voldtekt/hevn) og grindhouse-sjangeren, og er omtalt som Norges første explotation-film. Hovedrollen spilles av pornoskuespillerinnen Isabel Vibe, og regissør er Reinert Kiil. Filmen er produsert av Kiil Produksjon, og musikken er av Ann-Mari Pettersen. Filmen er sluppet rett på DVD, med noen få visninger i diverse filmklubber.

Reinert Kiil sier at han er også inspirert av asiatisk horrorfilm, og nevner «Ichi the Killer» som en av de store.

## Handling
Filmen følger Rikke, en skribent som for tiden jobber på en ny novelle og trenger å komme seg ut av storbyen for og ferdigstille den. Hun besøker sin avdødes mors hus som ligger i en liten by med navn Dokka. Der skaper hun stor oppmerksomhet blant beboerne, og med det skaper store problemer for seg selv. En dag besøker de Rikke og overfaller henne, og det utvikler seg til en fryktelig voldtekt. Etter voldtekten er det kun hevn som står i hodet på Rikke.

## Mottakelse
I Norge fikk filmen dårlig mottakelse av anmelderne.

I utlandet fikk den god omtale. Politiken.dk ga filmen 4 i terning og sa dette er en av de beste exploitation filmene fra Skandinavia og nordmenn kan lage undergrundsfilmer. Filmrage i England ga filmen 10 av 10 å sa det er den beste undergrundsfilmen fra Skandinavia siden danske Pusher. Dreadcentral nevnte *Hora* som en av de ti beste skrekkfilmene igjennom tidene fra Skandinavia. Top of the flops i Nederland ga filmen 8 av 10 og beskriver den som den beste b filmen siden Svidd Neger. Filmen er vist på over 50 festivaler siden releasen i 2009. Nominert til flere priser og vunnet 2.

Avisen *[[NATT&DAG]]* vurderte filmen på ny i 2016. De hadde tidligere gitt den sur munn, men i 2016 ga den bra kritikk.

Montage hadde også gode ord å si både om Hora og oppfølgeren Inside the whore etter releasen på Huset i 2016.

Filmen vant imidlertid hovedprisen under BUT Film Festival i Nederland i 2009. Dette er en filmfestival for B-, undergrunn- og trashfilmer.

## Skuespillere
* Isabel Vibe
* Eik Ommedal
* Gaute Næsheim
* Kenneth Falkenberg
* Minken Tveitan
* Cassandra Jacobsen
* Reinert Kiil
* Ailen Evertsen
* Jørgen Langhelle
* Rudy Claes
* Hugo Mikal Skår
* Iselin Saga
* Beate Kletten
* Mona Milde
* Vidar Olsen
* Patrik Safstrom

## Referanser

 Dette er en filmfestival for B-, undergrunn- og trashfilmer.


## Eksterne lenker
*
Xiao’erjing

**Xiao'erjing** (kinesisk: 小儿经, pinyin: *Xiǎo'érjīng*; شِيَوْ عَر دٍ, eller *xiaojing*) er den varianten av det arabiske alfabet som benyttes for å skrive kinesisk og andre sinittiske språk. Skriften ligner noe på den som benyttes for å  skrive uigursk. Xiao'erjing, som har flere forskjellige navn på forskjellige språk, benyttes primært av huikinesere.

Skriften skiller seg fra vanlig arabisk ved noen ekstra egne tegn, noen lån fra persisk, noen modifiserte tegn, samt i det at vokaltegn alltid skrives ut.
Gamlegrendåsen

**Gamlegrendåsen**, ofte kalt for **Åsen**, er et boligområde på den sørøstlige siden av Kongsberg med om lag  husstander fordelt på rekkehus, leiligheter, tette eneboliger og eneboliger, og er dermed det største boligområdet i Kongsberg. Arbeidet med å gjøre om Gamlegrendåsen til boligområde startet i 1977.  

Området ved enden av *Gamlebrua* over Lågen ble kalt *Gamlegrenda*. Da var det naturlig at åsen bak fikk navnet Gamlegrendåsen. På Gamlegrendåsen lå det i sin tid 103 løkker på det meste, men området ble også brukt til beiter for dyr. På en av disse løkkene lå *Ruudhytta*, som var en liten stue som faren til Birger, Asbjørn og Sigmund Ruud hadde kjøpt. Her opprettet guttene et treningssenter som skulle vise seg å bli svært viktig for at Kongsberg skulle bli et sentrum for hoppsporten i mellomkrigsårene. Det finnes fortsatt mange fegater, rydningsrøyser og steingjerder i området. I boligfeltet er flere fegater beholdt som gangveier.

Gamlegrendåsen er fordelt på 5 grunnkretser i delområdet *Kongsberg syd-østre*.

I tillegg til Gamlegrendåsen skole finnes det 5 private og offentlige barnehager, to dagligvarebutikker, tre kunstgress-fotballbaner samt et lysløypenett i den nærliggende skogen.

Gamlegrendåsen blir i mange tilfeller feilstavet som *Gamlegrend<span style="color:red;">s</span>åsen*, både i dagligtale og skriftlig.

## Gamlegrendåsen nord
9. september 2009 vedtok kommunestyret i Kongsberg at Gamlegrendåsen skulle utvides med et 350 dekar stort område på nordsiden av den eksisterende bebyggelsen. Området er høsten 2010 under bygging og skal få navnet *Gamlegrendåsen nord* og *Gamlegrendåsen terrasse*.

## Gamlegrendåsen syd
17. oktober 2012 vedtok kommunestyret i Kongsberg å etablere et nytt boligfelt rett syd for den eksisterende bebyggelsen. Området har fått navnet Lafteråsen, og de første boligene sto ferdige tidlig i 2015.

## Se også
*Grunnkretser i Kongsberg kommune

## Referanser


## Eksterne lenker
* Skiløypekart over Gamlegrendåsen  fra skisporet.no
Anthony Weiner

**Anthony David Weiner** (født 4. september 1964 i New York City) er en amerikansk tidligere politiker som representerte Det demokratiske parti. 

Weiner satt i Representantenes hus mellom 3. januar 1999 og juni 2011 som representant for delstaten New Yorks niende kongressdistrikt, som inkluderer sørlige deler av Brooklyn og Queens. Han stilte til borgermestervalg i New York City i 2005, men vant ikke partiets nominasjon. Han vurderte å stille i 2009, men valgte å ikke gjøre det da det ble klart at Michael Bloomberg kunne stille for en tredje periode.

Weiner bodde i kollektiv med fjernsynspersonligheten Jon Stewart etter at han gikk på college. Stewart har donert penger til Weiners valgkamp.

Den 25. september 2017 ble han dømt til en 21-måneders fengselsstraff, en bot på  dollar og tre års tilsyn etter løslatelsen for å ha sendt upassende beskjeder til en mindreårig.

## Se også
* Weiner

## Referanser


## Eksterne lenker
* 
* 
* 
*